ddrg/super_eurlex huggingface dataset:
2)

Asianomaisten kasvien on täytettävä jokin seuraavista vaatimuksista: a) Asianomaiset kasvit on kasvatettu koko elinikänsä jäsenvaltiossa, jossa asianomaista organismia ei tiedetä esiintyvän. b) Asianomaiset kasvit on kasvatettu koko elinikänsä suojellulla alueella, joka on vahvistettu asianomaisen organismin osalta direktiivin 2000/29/EY 2 artiklan 1 kohdan h alakohdan mukaisesti. c) Asianomaiset kasvit on kasvatettu koko elinikänsä kasvintuhoojista vapaalla alueella, jonka jäsenvaltion toimivaltainen viranomainen on vahvistanut asianomaisen organismin osalta FAO:n standardin nro 4 (2) mukaisesti. d) Asianomaiset kasvit on tuotettu kasvintuhoojasta vapaassa paikassa tai tuotantopaikassa, jonka alkuperäjäsenvaltion toimivaltainen viranomainen on vahvistanut asianomaisen organismin osalta FAO:n standardin nro 10 (3) mukaisesti. Asianomaiset kasvit on kasvatettu rakenteessa, joka on siinä määrin eristetty ulkopuolisesta ympäristöstä ja suojattu siltä, että asianomainen organismi käytännössä suljetaan pois. Asianomaisille kasveille on kyseisessä paikassa tehty kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneellä kasvukaudella ennen siirtoa, ja niiden on todettu olevan vapaita asianomaisesta organismista. Kyseistä paikkaa ympäröi säteeltään vähintään 500 metrin vyöhyke, jossa tehtiin kaksi kertaa virallinen tarkastus tartunnan oireiden havaitsemiseen soveltuvimpina ajankohtina viimeksi päättyneellä kasvukaudella ennen siirtoa, ja kaikki kasvit, joissa tarkastuksissa havaittiin tartunnan oireita ja kaikki niiden läheisyydessä 5 metrin säteellä olleet asianomaiset kasvit tuhottiin välittömästi. e) Asianomaiset kasvit on tuotettu kasvintuhoojasta vapaassa tuotantopaikassa, jonka alkuperäjäsenvaltion toimivaltainen viranomainen on vahvistanut asianomaisen organismin osalta FAO:n standardin nro 10 (3) mukaisesti. Tuotantopaikkaa ympäröi säteeltään 500 metrin vyöhyke, jäljempänä ’ympäröivä vyöhyke’. Kyseisellä tuotantopaikalla ja koko ympäröivällä vyöhykkeellä tehtiin kaksi kertaa virallinen tarkastus, näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneellä kasvukaudella ennen siirtoa. Virallisissa tarkastuksissa, näytteenotoissa ja testauksissa ei havaittu asianomaista organismia. Ympäröivää vyöhykettä ympäröi 4 km leveä vyöhyke, jonka koko alueella tehtiin virallisten tarkastusten jälkeen kaksi kertaa näytteenotto ja testaus tartunnan oireiden havaitsemiseen soveltuvimpina ajankohtina viimeksi päättyneellä kasvukaudella ennen siirtoa, ja hävittämistoimenpiteitä toteutettiin kaikissa tapauksissa, joissa asianomaisissa kasveissa havaittiin asianomaista organismia. Toimenpiteet koostuivat tartunnan saaneiden asianomaisten kasvien ja kaikkien niiden läheisyydessä 5 metrin säteellä olleiden asianomaisten kasvien välittömästä tuhoamisesta.
(2)

Päätöksen 2009/821/EY liitteessä I olevien erityismainintojen huomautuksessa 15 viitataan siihen, että tilapäinen hyväksyntä on voimassa Marseille Portin sataman rajatarkastusaseman osalta siihen saakka, kun parannustyöt tarkastusaseman saattamiseksi vastaamaan täysimääräisesti unionin lainsäädännön vaatimuksia on saatettu päätökseen. Kyseinen tilapäinen hyväksyntä oli voimassa 1 päivään heinäkuuta 2012. Ranska on ilmoittanut komissiolle, että työt on saatu valmiiksi ja että tarkastusasema Hangar 23 on ollut käytössä 1 päivästä heinäkuuta 2012 lähtien. Päätöksen 2009/821/EY liitteessä I olevien erityismainintojen huomautus 15 olisi tämän vuoksi poistettava ja Marseillen satamassa olevaa rajatarkastusasemaa koskevaa kohtaa olisi muutettava vastaavasti. Oikeusvarmuuden vuoksi näitä muutoksia olisi sovellettava taannehtivasti.
(2)

Päätöksen EKP/2010/21 3 artiklassa täsmennetään, että kirjanpitoa ja tilinpäätöstietojen antamista koskevista oikeussäännöistä Euroopan keskuspankkijärjestelmässä 11 päivänä marraskuuta 2010 annettujen suuntaviivojen EKP/2010/20 (2) 3 artiklassa määriteltyjä tilinpäätöksen laatimista koskevia perusoletuksia noudatetaan myös päätöstä EKP/2010/21 sovellettaessa. Tämä koskee mm. tilinpäätöspäivän jälkeisiä tapahtumia koskevaa päätöksen EKP/2010/20 3 artiklan c kohtaa, jonka mukaan saamisten ja velkojen määrät on oikaistava, jos tilikauden päättymisen jälkeen ennen päivää, jona toimivaltaiset elimet vahvistavat taseet, on tiedossa muutoksia, jotka vaikuttavat saamisten ja velkojen määrään tilinpäätöspäivänä.
(1)

Ne sijoitusrahastojen luokat, joihin kuuluville sijoitusrahastoille kansallisilla keskuspankeilla on oikeus myöntää poikkeuksia asetuksen (EY) N:o 958/2007 3 artiklan 2 kohdan nojalla, vahvistetaan poikkeuksista, joita voidaan myöntää sijoitusrahastojen saamisia ja velkoja koskevista tilastoista annetun asetuksen (EY) N:o 958/2007 (EKP/2007/8) nojalla 6 päivänä maaliskuuta 2009 annetun päätöksen EKP/2009/4 (2) liitteessä.
—

koska lisätalousarvioesitys nro 6 vuoden 2012 yleiseen talousarvioon on pantava täytäntöön varainhoitovuoden 2012 aikana moitteettoman varainhoidon vuoksi, on perusteltua lyhentää pöytäkirjassa N:o 1 olevassa 4 artiklassa määrättyä kahdeksan viikon määräaikaa, joka koskee kansallisille parlamenteille ilmoittamista, sekä kymmenen päivän määräaikaa, joka koskee asian ottamista neuvoston esityslistaehdotukseen, neuvoston työjärjestyksen 3 artiklan 3 kohdan mukaisesti,
4)

Muutetaan 4 artikla seuraavasti: a) Korvataan 2 kohdan toinen virke seuraavasti: ”Pääsihteeri nimittää ryhmän jäsenet puheenjohtajaa kuultuaan.” b) Korvataan 3 kohta seuraavasti: ”3. Jäsenet nimitetään yksityishenkilöinä tai sidosryhmien yhteisen edun edustajina, joilla on asiantuntemusta hallinnollisen rasituksen keventämisen alalla.” c) Korvataan 4 kohdan ensimmäinen virke seuraavasti: ”Ryhmän jäsenten toimikausi päättyy 31 päivänä lokakuuta 2014.” d) Korvataan 5 kohta seuraavasti: ”5. Sellaisten jäsenten tilalle, jotka eivät enää pysty osallistumaan tehokkaasti ryhmän työskentelyyn, jotka eroavat tehtävästään tai jotka eivät täytä tämän artiklan 3 kohdassa tai Euroopan unionin toiminnasta tehdyn sopimuksen 339 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.” e) Korvataan 6 kohta seuraavasti: ”6. Yksityishenkilöinä nimitettyjen jäsenten on toimittava riippumattomina ja yleisen edun mukaisesti. Jäsenet, jotka on nimitetty edustamaan sidosryhmien yhteistä etua, eivät saa edustaa yksittäistä etua.” f) Korvataan 7 kohta seuraavasti: ”7. Yksityishenkilöinä nimitettyjen jäsenten ja yhteistä etua edustavien jäsenten nimet julkaistaan komission asiantuntijaryhmien ja vastaavanlaisten elinten rekisterissä, jäljempänä ’rekisteri’. Jäsenten nimet julkaistaan lisäksi Euroopan komission pääsihteeristön verkkosivuilla.” g) Lisätään uusi 8 kohta 7 kohdan jälkeen seuraavasti: ”8. Henkilötietojen keräämisessä, käsittelyssä ja julkaisussa noudatetaan asetusta (EY) N:o 45/2001.”
(5)

Turvallisuussuositukset ovat luontaisesti julkisia, koska ne sisältävät usein tutkintaselostuksia, joilla on julkinen asema asetuksen (EU) N:o 996/2010 mukaisesti. Lisäksi turvallisuussuosituksia voidaan myös antaa kirjeiden, välilausuntojen tai -raporttien ja turvallisuuteen liittyvien tutkimusten avulla. Kaikissa näissä tapauksissa se, että turvallisuussuositukset ovat julkisesti saatavilla, antaa niille, joille ne on osoitettu, voimakkaita kannustimia vastata ja parantaa ilmailujärjestelmän turvallisuutta.
(4)

Luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä 20 päivänä lokakuuta 2009 tehdyllä neuvoston päätöksellä 2009/790/EY (2) Puolalle on annettu lupa vapauttaa poikkeavalla toimenpiteellä 31 päivään joulukuuta 2012 saakka arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto päivänä, jona Puola liittyi unioniin, voimassa olleen muuntokurssin mukaan laskettuna on enintään 30 000 euron suuruinen. Koska pienimmillä yrityksillä on tämän korkeamman raja-arvon vuoksi vähemmän arvonlisäverovelvoitteita, samalla kun ne voivat valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Puolalle olisi myönnettävä lupa jatkaa rajoitetun ajan toimenpiteen soveltamista.
14.

Agha Jan Alizai (alias a) Haji Agha Jan Alizai b) Hajji Agha Jan c) Agha Jan Alazai d) Haji Loi Lala e) Loi Agha f) Abdul Habib). Arvonimi: haji. Syntymäaika: a) 15.10.1963, b) 14.2.1973, c) 1967, d) Approximately 1957. Syntymäpaikka: a) Hitemchain kylä, Helmandin maakunta, Afganistan; b) Kandaharin maakunta, Afganistan. Kansalaisuus: afganistanilainen. Muita tietoja: a) On johtanut laittoman huumekaupan verkostoa Helmandin maakunnassa Afganistanissa; b) On matkustanut säännöllisesti Pakistaniin. YK nimennyt: 4.11.2010. Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi: Agha Jan Alizai on johtanut yhtä suurimmista laittoman huumekaupan verkostoista Helmandissa, Afganistanissa, ja on toimittanut varoja Talebanille korvauksena laittomaan huumekauppaan liittyvän toimintansa suojelemisesta. Vuonna 2008 joukko huumekauppiaita, myös Alizai, sopi maksavansa Talebanille veroa maasta, jolle oli istutettu oopiumiunikkoa, korvauksena Talebanin suostumuksesta huumemateriaalin kuljetuksen järjestämiseen. Taleban suostui myös huolehtimaan huumekauppiaiden ja heidän varastopaikkojensa turvallisuudesta, ja huumekauppiaat puolestaan tarjoavat majoitusta ja kuljetuksia Talebanin taistelijoille. Alizai on myös sekaantunut aseiden hankintaan Talebanille ja on käynyt säännöllisesti Pakistanissa tapaamassa korkea-arvoisia Taleban-johtajia. Alizai on myös auttanut Talebanin jäseniä hankkimaan vilpillisten tietojen nojalla myönnettyjä Iranin passeja, jotta nämä voivat matkustaa Iraniin koulutettaviksi. Alizai toimitti vuonna 2009 passin ja varoja eräälle Talebanin komentajalle Iraniin matkustamista varten.
(2)

Toimenpiteiden voimassaoloa on jatkettu neuvoston päätöksellä 2011/324/EU (5)6 päivään joulukuuta 2011, ja niitä on muutettu ja niiden voimassaoloa on jatkettu neuvoston päätöksellä 2011/808/EU (6)6 päivään joulukuuta 2012.
Osoite: Syria International Islamic Bank Building, Main Highway Road, Al Mazzeh Area, P.O. Box 35494, Damascus, Syria; toinen osoite: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Syria

SIIB on toiminut peiteyhtiönä Commercial Bank of Syria -pankille, minkä ansiosta kyseinen pankki on voinut kiertää EU:n sille asettamia pakotteita. Vuosina 2011 ja 2012 SIIB välitti salaa rahoitusta lähes 150 miljoonan Yhdysvaltojen dollarin arvosta Commercial Bank of Syria -pankin puolesta. Näennäisesti SIIBin tekemien rahoitusjärjestelyjen todellinen tekijä oli Commercial Bank of Syria. Commercial Bank of Syria -pankin kanssa pakotteiden kiertämiseksi tehdyn yhteistyön lisäksi SIIB välitti vuonna 2012 useita huomattavia maksuja Syrian Lebanese Commercial Bank -pankin puolesta, joka on myös EU:n nimeämä pakotekohde. Näillä tavoin SIIB on edesauttanut Syyrian hallinnon rahoittamista.
(3)

Tanska on pyytänyt komissiolta lupaa käyttää eräitä likimääräisiä arvioita arvonlisäverosta kertyvien omien varojen perusteen laskemiseksi, koska se ei pysty laskemaan täsmällisesti arvonlisäverosta kertyvien omien varojen perustetta direktiivin 2006/112/EY liitteessä X olevan A osan 2 kohdassa ja B osan 10 kohdassa tarkoitettujen liiketoimien osalta. Niiden laskemisesta aiheutuu todennäköisesti perusteetonta hallinnollista taakkaa suhteessa siihen, mikä näiden liiketoimien osuus on Tanskan koko arvonlisäverosta kertyvien omien varojen perusteesta. Tanska pystyy toteuttamaan laskelman käyttämällä likimääräisiä arvioita näistä liiketoimiluokista. Tanskalle olisi näin ollen annettava lupa arvonlisäverosta kertyvien omien varojen perusteen laskemiseen likimääräisiä arvioita käyttäen asetuksen (ETY, Euratom) N:o 1553/89 6 artiklan 3 kohdan toisen luetelmakohdan mukaisesti.
(5)

Joillakin sellaisilla valuuttamääräisillä jälkimarkkinakelpoisilla velkainstrumenteilla, jotka ovat tällä hetkellä vakuuskelpoisia suuntaviivojen EKP/2012/18 5 a artiklan mukaisesti, on vaihtuva korko, joka on sidottu niiden valuuttaan liittyvää rahamarkkinakorkoa vastaavaan indeksiin. Suuntaviivojen EKP/2011/14 viimeisimpien, 3 päivästä tammikuuta 2013 lähtien sovellettavien muutosten mukaan näiden instrumenttien olisi määrä menettää vakuuskelpoisuutensa. EKP:n neuvosto katsoo kuitenkin, että valuuttamääräisten jälkimarkkinakelpoisten velkainstrumenttien väliaikaista vakuuskelpoisuutta eurojärjestelmän rahapoliittisissa operaatioissa olisi jatkettava siihen katsomatta, onko niiden korko sidottu muuhun kuin euromääräiseen korkoon vai muuhun kuin euroalueen inflaatioindeksiin. Tästä syystä EKP:n neuvosto on päättänyt keskeyttää suuntaviivojen EKP/2011/14 sellaisten säännösten soveltamisen, jotka estäisivät tällaisten omaisuuserien vakuuskelpoisuuden jatkumisen.
(4)

Suomi on raportoinut komissiolle, että joskin edistystä on tapahtunut useilla alueilla, joillakin alueilla esiintyy yhä BKD-tartuntoja. Suomi on näin ollen pyytänyt, että Vesijärven valuma-alue jätettäisiin hävitysohjelman ulkopuolelle. Tämän vuoksi liite II olisi muutettava.
(2)

Foorumi on edistänyt kilpailukykyä EU:n elintarvikealan arvoketjussa seuraamalla elintarviketeollisuuden kilpailukykyä käsittelevän korkean tason työryhmän antamien suositusten toteutusta ja komission tiedonannossaan ”Toimivampi elintarvikeketju Eurooppaan” (2) ehdottamien aloitteiden täytäntöönpanoa. Foorumi on suositellut, että toteutetaan uusia kohdennettuja toimia. Näitä aloitteita on tarpeen seurata. Elintarvikeketjun toiminnan parantamista käsittelevän korkean tason foorumin työn olisi sen vuoksi jatkuttava vielä 31 päivän joulukuuta 2012 jälkeen.
8.1

Miten päätetään, mitkä toiminnat edellyttävät perustilaselvitystä, erityisesti: a) Mihin direktiivin 2010/75/EU liitteessä I lueteltuihin toimintoihin on tavallisesti havaittu liittyvän merkityksellisten ”vaarallisten aineiden käyttöä, tuotantoa tai ympäristöön päästämistä” (22 artiklan 2 kohta))? b) Miten on otettu huomioon ”mahdollisuus laitoksen alueen maaperän tai pohjaveden pilaantumisesta” (22 artiklan 2 kohta)? c) Mitä tietoja toiminnanharjoittajan on sisällytettävä perustilaselvityksiin (22 artiklan 2 kohta)? d) Miten komission ohjeita ”perustilaselvityksen sisällöstä” on käytetty tässä yhteydessä (22 artiklan 2 kohta)?
(8)

Yhdistynyt kuningaskunta on lisäksi ilmoittanut virallisesti komissiolle, että Institute for Animal Health, Pirbright Laboratory, on nykyisin nimeltään the Pirbright Institute.
(4)

Välttämättömiin laboratorio- ja analyysitarkoituksiin sallittujen kiintiöiden jakamisessa on varmistettava, että 10 artiklan 6 kohdan rajoituksia noudatetaan soveltaen otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 1005/2009 mukaisesti unionissa laboratorio- ja analyysiaineina käytettäviksi sallittujen valvottavien aineiden määrien jakamiseen sovellettavasta mekanismista 1 päivänä kesäkuuta 2011 annettua komission asetusta (EU) N:o 537/2011 (2). Koska näihin määrällisiin rajoituksiin on sisällytetty myös laboratorio- ja analyysitarkoituksiin sallitut osittain halogenoidut kloorifluorihiilivedyt, kyseisen jaon olisi katettava myös osittain halogenoitujen kloorifluorihiilivetyjen tuottaminen ja tuonti näihin tarkoituksiin.
1)

Korvataan 10 artikla seuraavasti: "10 artikla Rahoitusjärjestelyt 1. EU:n sotilasoperaation yhteisiä kustannuksia hallinnoidaan Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, (Athene) 19 päivänä joulukuuta 2011 annetun neuvoston päätöksen 2011/871/YUTP (3), jäljempänä ‧Athene-päätös‧, mukaisesti. 2. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 60 prosenttia. 3. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 alkavalle ja 31 päivänä joulukuuta 2012 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 30 prosenttia. 4. Rahoitusohje EU:n sotilasoperaation yhteisiä kustannuksia varten 1 päivänä tammikuuta 2013 alkavalle kaudelle on 0,05 miljoonaa euroa. Athene-päätöksen 25 artiklan 1 kohdassa tarkoitettu tämän rahoitusohjeen prosenttiosuus on 100 prosenttia.
MAKENGA, Sultani

Colonel Sultani Makenga Emmanuel Sultani Makenga

25.12.1973 Rutshuru, Kongon demokraattinen tasavalta

Kongolainen Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja

Sultani Makenga on Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja. M23-liikkeen (joka tunnetaan myös nimellä Kongon vallankumousarmeija, Congolese Revolutionary Army) johtajana Sultani Makenga on ottamalla naiset ja lapset kohteiksi aseellisissa selkkauksissa syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ja on vastuussa niistä. Hän on ollut vastuussa myös kansainvälisen oikeuden loukkauksista, jotka liittyvät M23-liikkeen toimiin lasten värväämisessä tai käyttämisessä aseellisissa selkkauksissa Kongon demokraattisessa tasavallassa. M23-liike on Sultani Makengan komennossa kohdistanut Kongon demokraattisen tasavallan siviiliväestöön laajamittaisia julmuuksia. Todistajanlausuntojen ja raporttien mukaan Sultani Makengan komennossa olevat taistelijat ovat osana Rutshurun alueen hallinnan lujittamiseen tähtäävää politiikkaa raiskanneet Rutshurun alueella naisia ja lapsia, joista jotkut ovat olleet vain 8-vuotiaita. Makengan komennossa M23-liike on toteuttanut laajamittaisia lasten pakkovärväyskampanjoita Kongon demokraattisessa tasavallassa ja sen lähialueilla sekä tappanut, vammauttanut ja vahingoittanut joukoittain lapsia. Monet pakkovärvätyistä lapsista ovat olleet alle 15-vuotiaita. Makengan on myös raportoitu vastaanottaneen aseita ja niihin liittyviä tarvikkeita rikkoen Kongon demokraattisen tasavallan toteuttamia aseidenvientikiellon täytäntöönpanotoimenpiteitä, mukaan lukien sisäiset määräykset aseiden ja niihin liittyvien tarvikkeiden tuonnista ja hallussapidosta. Makengan toiminta M23-liikkeen johtajana on käsittänyt vakavia kansainvälisen oikeuden loukkauksia ja Kongon demokraattisen tasavallan siviiliväestöön kohdistuneita julmuuksia, mikä on lisännyt turvattomuutta sekä vaikeuttanut tilannetta alueella siirtojen ja selkkausten vuoksia.
(33)

Tarkasteltavana oleva tuote on Yhdysvalloista peräisin oleva bioetanoli, jota toisinaan kutsutaan myös etanolipolttoaineeksi, eli maataloustuotteista tuotettu denaturoitu tai denaturoimaton etyylialkoholi, lukuun ottamatta tuotteita, joiden vesipitoisuus standardin EN 15376 mukaisesti mitattuna on yli 0,3 prosenttia (m/m), sekä maataloustuotteista tuotettu etyylialkoholi bensiinisekoituksissa, joiden etyylialkoholipitoisuus on yli 10 prosenttia (v/v) ja joka luokitellaan tällä hetkellä CN-koodeihin ex 2207 10 00, ex 2207 20 00, ex 2208 90 99, ex 2710 12 11, ex 2710 12 15, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 51, ex 2710 12 59, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 ja ex 3824 90 97.
(4)

Kuudennen direktiivin 28 artiklan 3 kohdan b alakohdan säännösten soveltamiseksi Itävallan tasavallan Euroopan yhteisöihin liittymistä koskevan asiakirjan liitteessä IX (verotus) olevassa 2 kohdan i alakohdassa sallitaan Itävallan vapauttaa arvonlisäverosta julkisten postilaitosten suorittamat televiestintäpalvelut, kunnes neuvosto on hyväksynyt yhteisen suunnitelman tällaisten palvelujen verottamiseksi tai kunnes kaikki nykyiset jäsenvaltiot, jotka on täysin vapautettu verosta, eivät enää sovella tätä vapautusta, riippuen siitä, kumpi ajankohta on aikaisempi, mutta joka tapauksessa enintään 31 päivään joulukuuta 1995 asti. Näin ollen komission tätä tarkoitusta varten antama lupa arvonlisäverosta kertyvien omien varojen perusteen laskemiseksi olisi myös peruutettava.
(3)

Belgia on verottanut 1 päivästä tammikuuta 2011 maapohjan luovutuksia silloin, kun maapohjalla on rakennus, jonka myymisestä (ennen sen ensimmäistä käyttöönottoa) on peritty arvonlisäveroa direktiivin 2006/112/EY 12 artiklan 1 kohdan a alakohdan tarkoittamalla tavalla. Tätä tarkoitusta varten annettu lupa olisi peruutettava mainitusta päivästä alkaen.
(5)

Komissio katsoi, että Italian ilmoittamissa toimenpiteissä luetellut uudet tapahtumat täyttivät vähintään kaksi seuraavista, tapahtuman yhteiskunnallista merkitystä luotettavalla tavalla ilmentävistä kriteereistä: i) tapahtuma herättää jäsenvaltiossa erityistä ja laajaa kiinnostusta ja siitä ovat kiinnostuneita myös henkilöt, jotka tavallisesti eivät seuraa tämäntyyppisiä (urheilu)tapahtumia televisiosta; ii) tapahtuma on laajalti tunnustettu, sillä on selkeää kulttuurista merkitystä jäsenvaltion kansalaisille ja se vahvistaa kansan kulttuuri-identiteettiä; iii) tapahtumaan, joka on merkittävä kansainvälinen kilpailu tai turnaus, osallistuu maajoukkue; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.
(146)

Tältä osin komissio katsoo, että SeaFrance on suuntaviivojen 10 kohdan a alakohdassa tarkoitettu vaikeuksissa oleva yritys, koska se on menettänyt yli puolet merkitystä pääomastaan. Se supistui 81,7 miljoonasta eurosta (vuonna 2007) 57,7 miljoonaan euroon (vuonna 2008) ja edelleen – 0,69 miljoonaan euroon (vuonna 2009), eli kyseessä on yli 100 prosentin, 82,4 miljoonan euron menettäminen vuosina 2007–2009. Toisena perusteluna on se, että yli neljännes sen pääomasta on menetetty viimeisten kahdentoista kuukauden aikana sen supistuttua 57,7 miljoonasta eurosta vuonna 2008 – 0,69 miljoonaan euroon vuonna 2009.
(170)

Silloin kun sääntöjenvastaista valtiontukea koskevassa asiassa tehty päätös on kielteinen, komissio päättää Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (53) 14 artiklan 1 kohdan mukaan, että kyseisen jäsenvaltion on toteutettava kaikki tarvittavat toimenpiteet tuen perimiseksi takaisin tuensaajalta (tässä tapauksessa kaikilta niiltä, jotka hyötyivät tarkasteltavana olleiden ministeriön päätöksien määräyksistä). Kreikan on siten toteutettava kaikki tarvittavat toimenpiteet sisämarkkinoille soveltumattoman tuen perimiseksi takaisin tuensaajilta. Kreikalla on komission tiedonannon Sääntöjenvastaisen ja yhteismarkkinoille soveltumattoman valtiontuen takaisinperintää edellyttävien komission päätösten tehokas täytäntöönpano jäsenvaltioissa (54) 42 kohdan mukaisesti neljä kuukautta aikaa panna tämä päätös täytäntöön päätöksen voimaantulosta lukien. Takaisin perittävien tukien määrä korkoineen on laskettava Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21 päivänä huhtikuuta 2004 annetun komission asetuksen (EY) N:o 794/2004 (55) mukaisesti.
(56)

SEUT-sopimuksen sekä unionin tuomioistuimen vakiintuneen oikeuskäytännön nojalla komissiolla on valta päättää, että kyseisen valtion on lakkautettava tuki tai muutettava sitä (17), jos komissio toteaa, että tuki ei sovellu sisämarkkinoille. Tuomioistuin on johdonmukaisesti katsonut, että valtion velvollisuudella lakkauttaa tuki, jota komissio pitää sisämarkkinoille soveltumattomana, pyritään palauttamaan aiemmin vallinnut tilanne. (18) Tuomioistuin on tältä osin todennut, että tavoite on saavutettu heti, kun tuensaaja on maksanut saamansa sääntöjenvastaisen tuen takaisin ja siten luopunut edusta, josta se on nauttinut markkinoilla kilpailijoihinsa nähden, ja kun tilanne vastaa ennen tuen maksamista vallinneita olosuhteita. (19)